40. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 199 της 9/18 Μαρτ. 1972 (ΦΕΚ Α΄ 41) Περί μεταβιβάσεως εις τους ΥφυπουργούςΠροϊσταμένους των Περιφερειακών Διοικήσεων και εις τους Νομάρχας αρμοδιοτήτων του Υπουργού Ναυτιλίας, Μεταφορών και Επικοινωνιών (Τομέως Μεταφορών). Έχοντες υπ’ όψιν: 1.Τας διατάξεις: α)Των άρθρ. 1 (παρ. 4) και 4 του Ν.Δ.532/1970 «περί συμπληρώσεως των διατάξεων περί διοικητικής αποκεντρώσεως» και β)των άρθρ. 16, 38 και 39 του Ν.Δ. 957/1971 «περί Υπουργικού Συμβουλίου και Υπουργείων», ως ετροποποιήθη μεταγενεστέρως. 2.Την υπ’ αριθ. 21812/2.9.1971 (ΦΕΚ 712/Β΄/71) απόφασιν του Πρωθυπουργού. 3.Την υπ’ αριθ. 45/21.1.1972 γνωμοδότησιν του ΑΣΔΥ. 4.Την υπ’ αριθ. 83/10.2.1972 γνωμοδότησιν του Συμβουλίου Επικρατείας, προτάσει του Πρωθυπουργού και των Ημετέρων Υπουργών Βοηθού Πρωθυπουργού, Εσωτερικών και Ναυτιλίας, Μεταφορών και Επικοινωνιών, απεφασίσαμεν και διατάσσομεν: Άρθρ.1.-Εκ των, δια του υπ’ αριθ. 713/1970 Β.Δ/τος (ΦΕΚ 235/Α΄/5.11.70), διατηρηθεισών υπέρ του Υπουργού Ναυτιλίας, Μεταφορών και Επικοινωνιών και των Περιφερειακών Αρχών διανομαρχιακού επιπέδου του Υπουργείου Ναυτιλίας, Μεταφορών και Επικοινωνιών (Γενικής Δ/νσεως Μεταφορών) αρμοδιοτήτων, μεταβιβάζονται αι κάτωθι, ως εξής: α)Εκ των διατηρηθεισών υπέρ του Υπουργού, εις τους Υφυπουργούς - Προϊσταμένους των Περιφερειακών Διοικήσεων: Η έκδοσις αδειών οδηγών ηλεκτροκινήτων μετά κεραίας λεωφορείων, τροχιοδρόμων και σιδηροδρόμων, πλην του ΟΣΕ (άρθρ. 11 Β.Δ. της 17.3.1927, ΦΕΚ/Α΄/47). β)Εκ των διατηρηθεισών υπέρ του Υπουργού, εις τον Υφυπουργόν-Προϊστάμενον της Περιφερειακής Διοικήσεως Αττικής και Νήσων: αα)Η κατά τας κειμένας διατάξεις άσκησις εποπτείας και ελέγχου επί του ΟΕΑΣ, του ΕΚΤΕΛ, της ΑΣΠΑ, του ΗΛΠΑΠ και των ΕΗΣ (άρθρ. 1 Νόμ. 817/1943, 22 Νόμ. 2119/1952 και δεύτερον, παρ. 2 Ν.Δ. 768/1970). ββ)Η έγκρισις των αποφάσεων, κανονισμών, προγραμμάτων, προϋπολογισμών και λοιπών πράξεων των Διοικητικών Συμβουλίων των εδρευόντων εντός των ορίων της τέως Διοικήσεως Πρωτευούσης, νομικών προσώπων, οργανισμών και επιχειρήσεων, εποπτευομένων υπό του Υπουργείου Ναυτιλίας, Μεταφορών και Επικοινωνιών (Γενικής Δ/νσεως Μεταφορών), ων η κατά τόπον αρμοδιότης εκτείνεται εις πλείονας νομούς της Περιφερειακής Διοικήσεως Αττικής και Νήσων (Νόμ. 817/1943, Νόμ. 2119/1952, Β.Δ. από 23/24.12.1955 (ΦΕΚ 345), Ν.Δ. 4246/1962, Β.Δ/μα της 29.8.1946 (άρθρ. 1 παρ. 1 εδάφ. ς΄), Α.Ν. 301/1968, Α.Ν. 392/1968, Ν.Δ. 496/1970 κλπ.). γγ)Η συγκρότησις του Διοικητικού Συμβουλίου του ΟΕΑΣ (άρθρ. 2 Α.Ν. 4/1967, άρθρ. 3 Α.Ν. 19/1967, υπ’ αριθ. Θ. 12049/4681/1967 κοινή απόφασις Υπουργών Συντονισμού και Συγκοινωνιών). δδ)Ο διορισμός των μελών των Διοικητικών Συμβουλίων του ΕΚΤΕΛ και του 2ου ΚΤΕΥΛ (άρθρ. 5 Α.Ν. 283/1968, υπ’ αριθ. Θ. 22916/7641/1967 κοινή απόφασις Υπουργών Συντονισμού και Συγκοινωνιών). εε)Η επέκτασις των υπό του ΗΛΠΑΠ ασκουμένων συγκοινωνιακών υπηρεσιών, δι’ ηλεκτροκινήτων μετά κεραίας λεωφορείων και εις ετέρας αστικάς γραμμάς ή ο περιορισμός τούτων, εις τινας μόνον εξ αυτών, ως και η αυξομείωσις των υπ’ αυτού εξυπηρετουμένων συγκοινωνιακών γραμμών (Ν.Δ. 768/1970, άρθρον τρίτον, παρ. 2, περίπτ. α΄). ςς)Ο καθορισμός αφετηριών, διαδρομών, στάσεων και τερμάτων των λεωφορείων αυτοκινήτων του ΕΚΤΕΛ, ΗΛΠΑΠ και των ΕΗΣ (άρθρ. 2 και 4 Νόμ. 2119/1952 και 23 Ν.Δ. 3334/1955). ζζ)Η έγκρισις καθορισμού τακτικών και υπηρεσιακών δρομολογίων του ΕΚΤΕΛ (άρθρ. 19 Β.Δ/μα από 16.2.1940 και 8 παρ. 5 Β.Δ/μα από 25.6.1956). γ)Εκ των μεταβιβασθεισών εις την Υπηρεσίαν Συγκοινωνιών Πρωτευούσης, εις τον ΥφυπουργόνΠροϊστάμενον της Περιφερειακής Διοικήσεως Αττικής και Νήσων: αα)Η κατακύρωσις δημοπρασιών του ΟΕΑΣ (άρθρ. 1 Νόμ. 817/1943). ββ)Ο καθορισμός περιμετρικών ζωνών δια την κυκλοφορίαν επιβατικών αυτοκινήτων δημοσίας χρήσεως (άρθρ. 24 Νόμ. 4841/1930). γγ)Ο καθορισμός περιμετρικής ζώνης εντός της οποίας θα απαγορεύεται η κυκλοφορία ζωηλάτων οχημάτων (άρθρ. 1 παρ. 1 Ν.Δ. 531/1970). δδ)Η σύστασις νέων γραμμών και η επέκτασις υφισταμένων τοιούτων του ΕΚΤΕΛ (άρθρ. 2 και 4 Νόμ. 2119/1952 και 23 Ν.Δ. 3334/1955). δ)Εκ των διατηρηθεισών υπέρ των Περιφερειακών Αρχών διανομαρχιακού επιπέδου, εις τους Νομάρχας: Η έγκρισις δια την διασκευήν δικύκλων μοτοσυκλετών εις τρίκυκλα οχήματα και ο χαρακτηρισμός των ρυμουλκουμένων οχημάτων (άρθρ. 45 Ν.Δ. 4233/1962). (Μετά τη σελ. 16,08) Σελ. 16,09 Τεύχος 449-Σελ. 31 « Υπουργείο Υποδομών, Μεταφορών και Δικτύων » 21.Α.α.40 Άρθρ.2.-Η Υπηρεσία Συγκοινωνιών Πρωτευούσης ασκεί απάσας τας κατά τας ισχυούσας διατάξεις αρμοδιότητας των Νομαρχών, εξαιρέσει των  δια του παρόντος μεταβιβαζομένων δια την Περιφέρειαν τέως Διοικήσεως Πρωτευούσης, εις τον  Υφυπουργόν - Προϊστάμενον   της    Περιφερειακής Διοικήσεως Αττικής και Νήσων. Σελ. 16,10 Τεύχος 449-Σελ. 32 21.Α.α.40 « Υπουργείο Υποδομών, Μεταφορών και Δικτύων » 